stanford-oval/wikipedia huggingface dataset:
แอ็นสท์ อับเบอ
ชีวประวัติ

อับเบอเกิดเมื่อวันที่ 23 มกราคม 1840 ในเมืองไอเซอนัค ในรัฐซัคเซิน-ไวมาร์-ไอเซอนัค พ่อของเขาชื่อ เกออร์ค อาดัม อับเบอ (Georg Adam Abbe) เป็นหัวหน้าคนงานในโรงงานปั่นด้าย และแม่ของเขาชื่อ เอลีซาเบ็ท คริสทีนา บาร์ชเฟ็ลท์ (Elisabeth Christina Barchfeldt) ไม่ใช่ครอบครัวที่ร่ำรวย เขาเข้าเรียนที่โรงเรียนมัธยมโดยได้รับการสนับสนุนจากบริษัทของพ่อ และจบการศึกษาในปี 1857 ด้วยผลการเรียนยอดเยี่ยมจากโรงเรียนในไอเซอนัค
พ่อของอับเบอตัดสินใจให้เขาไปเรียนที่มหาวิทยาลัยแม้ว่าจะประสบปัญหาทางการเงินก็ตาม อับเบอได้เข้าเรียนที่มหาวิทยาลัยเยนาตั้งแต่ปี 1857 ถึง 1859 และมหาวิทยาลัยเกิททิงเงินตั้งแต่ปี 1859 ถึง 1861 ในขณะที่เรียนมหาวิทยาลัย เขาทำงานเป็นครูสอนพิเศษเพื่อหาเงิน นอกจากนี้บริษัทของพ่อเขายังคงสนับสนุนค่าใช้จ่ายในการเรียนของเขา เมื่อวันที่ 23 มีนาคม 1861 เขาได้รับปริญญาเอกจากมหาวิทยาลัยเกิททิงเงิน ในระหว่างการศึกษาของเขา เขาได้รับอิทธิพลจากแบร์นฮาร์ท รีมัน และวิลเฮ็ล์ม เอดูอาร์ท เวเบอร์ แต่เวเบอร์ตกงานเนื่องจากเหตุการณ์ศาสตราจารย์เกิททิงเงิน
หลังจากนั้นอับเบอจึงได้มาทำงานที่หอดูดาวเกิททิงเงินและในฟรังค์ฟวร์ทอัมไมน์เป็นเวลาสั้น เมื่อวันที่ 8 สิงหาคม 1863 เขามีคุณสมบัติเป็นวิทยากรที่มหาวิทยาลัยเยนา และในปี 1870 ได้เป็นรองศาสตราจารย์ด้านฟิสิกส์ทดลอง กลศาสตร์ และคณิตศาสตร์ ในปี 1879 เขาได้เป็นศาสตราจารย์เต็มตัว ในปี 1878 เขาได้ดำรงตำแหน่งผู้อำนวยหอดูดาวเยนา ในปี 1889 เขาได้เป็นสมาชิกของสถาบันวิทยาศาสตร์และมนุษยศาสตร์ไบเอิร์น และเขายังเป็นสมาชิกของสถาบันวิทยาศาสตร์ซัคเซิน
ในปี 1891 เขาเกษียณจากการสอนที่มหาวิทยาลัยเยนา และเสียชีวิตในเยนาเมื่อวันที่ 14 มกราคม 1905
แกร์ท มึลเลอร์

แกร์ฮาร์ท "แกร์ท" มึลเลอร์ (เยอรมัน: Gerhard "Gerd" Müller, 3 พฤศจิกายน ค.ศ. 1945 – 15 สิงหาคม ค.ศ. 2021) เป็นอดีตนักฟุตบอลชาวเยอรมัน เป็นหนึ่งในนักฟุตบอลที่ทำประตูสูงสุด เขาทำสถิติยิงประตูในนัดทีมชาติ 68 ประตูในการลงแข่ง 62 นัด ยิงประตู 365 ประตูในบุนเดิสลีกา มึลเลอร์ติดอยู่ในอันดับ 6 ของผู้ทำประตูสูงสุดตลอดกาล เนื่องจากเขาลงแข่งน้อยกว่าผู้เล่นอื่นใน 15 อันดับแรก
เอาฟ์แอร์ชตันเดินเอาส์รูอีเนิน

| คำแปล: ฟื้นฟูขึ้นจากซากปรักหักพัง |
| --- | --- |
Auferstanden aus Ruinen
เนื้อร้อง: โยฮัน โรเบิรต์ เบชเชอร์
ทำนอง: ฮานส์ อิสเลอร์
รับไปใช้: ค.ศ. 1949
เลิกใช้: 3 ตุลาคม ค.ศ. 1990
ก่อนหน้า: ดัสลีทแดร์ด็อยท์เชิน และ ฮอสท์-เว็สเซิล-ลีท (ไรช์เยอรมัน)
ถัดไป: ดัสลีทแดร์ด็อยท์เชิน (ประเทศเยอรมนี)
เอาฟ์แอร์ชตันเดินเอาส์รูอีเนิน (เยอรมัน: Auferstanden aus Ruinen; ฟื้นฟูขึ้นจากซากปรักหักพัง) เป็นชื่อของเพลงชาติสาธารณรัฐประชาธิปไตยเยอรมนี (เยอรมนีตะวันออก) ตั้งแต่ ค.ศ. 1949 ถึง ค.ศ. 1990
ประวัติ

ในปี ค.ศ. 1949 เยอรมนีตะวันออกในความควบคุมของสหภาพโซเวียตภายใต้การยึดครองของฝ่ายสัมพันธมิตรได้กลายเป็นรัฐสังคมนิยมในนาม "สาธารณรัฐประชาธิปไตยเยอรมนี" สำหรับเพลงชาติของรัฐใหม่นั้น ประพันธ์บทร้องโดย โยฮัน โรเบิรต์ เบชเชอร์ กวีผู้ซึ่งต่อมาได้ดำรงตำแหน่งรัฐมนตรีว่าการกระทรวงวัฒนธรรม ส่วนทำนองนั้น ได้มีการสรรหาดนตรีที่สามารถร้องเข้ากับบทประพันธ์ของเบชเชอร์ โดยผลงานของฮานส์ อิสเลอร์ เป็นผลงานที่ได้รับเลือก
เนื้อหาของบทเพลงสะท้อนถึงช่วงเริ่มแรกของการแบ่งแยกเยอรมนี ซึ่งในเวลานั้นชาวเยอรมันส่วนมากเห็นว่ากระบวนการรวมพื้นที่เยอรมนีที่ถูกยึดครองทั้งหมดได้ดำเนินไปอย่างเหมาะสมและเป็นธรรมชาติ ด้วยเหตุนี้ บทร้องของเบชเชอร์จึงมีการเน้นความหมายถึง "ความเป็นหนึ่งเดียว" ในหลายจุด และใช้ร่วมกับคำว่า "ปิตุภูมิ" (einig Vaterland) เพื่อสื่อความหมายถึงประเทศเยอรมนีทั้งหมด  อย่างไรก็ตาม ในไม่ช้าแนวคิดดังกล่าวก็ไม่เหมาะสมกับบริบทของสงครามเย็นที่ยิ่งอบอวลมากขึ้น โดยเฉพาะอย่างยิ่งหลังการสร้างกำแพงเบอร์ลินโดยรัฐบาลเยอรมนีตะวันออกในปี ค.ศ. 1961
ในปี ค.ศ. 1973 เยอรมนีตะวันออกและเยอรมนีตะวันตกได้เข้าเป็นสมาชิกองค์การสหประชาชาติพร้อมกัน หลังจากมีการเจรจาหลายครั้งระหว่างทั้งสองรัฐบาลเพื่อหารือข้อตกในการได้รับการรับรองสถานภาพร่วมกัน  ต่อมาจึงมีการยกคำว่า "เยอรมนี" ออกจากรัฐธรรมนูญของเยอรมนีตะวันออก และมีการใช้เพียงทำนองเพลงชาติบรรเลงสำหรับโอกาสที่เป็นทางการเท่านั้น ไม่มีการประพันธ์บทร้องใหม่ขึ้นมาแทนที่บทร้องของเบเชอร์ ซึ่งยังคงมีการใช้อยู่ในลักษณะไม่เป็นทางการ โดยเฉพาะหลังจากจุดเปลี่ยนทางการเมือง (เยอรมัน: die Wende) ในช่วงปลาย ค.ศ. 1989 ทันทีที่เกิดความชัดเจนว่าประเทศได้เคลื่อนไหวไปสู่การรวมชาติ สถานีโทรทัศน์ของเยอรมนีตะวันออกได้กลับมาดำเนินการและใช้เพลงนี้เป็นสัญญาณการปิดสถานี (sign-off) ทุกคืน โดยใช้เพลงฉบับขับร้องประกอบการบรรเลงเพลงด้วยวงซิมโฟนีพร้อมภาพประกอบเป็นสถานที่ท่องเที่ยวที่น่าสนใจของเยอรมนีตะวันออก
"เอาฟ์แอร์ชตันเดินเอาส์รูอีเนิน" ได้ยุติความเป็นเพลงชาติเมื่อสาธารณรัฐประชาธิปไตยเยอรมนีสลายตัวและเข้าร่วมกับสหพันธ์สาธารณรัฐเยอรมนีในการรวมชาติเยอรมนีเมื่อปี ค.ศ. 1990 ดัสลีดแดร์ดอยท์เชินซึ่งประพันธ์ขึ้นตั้งแต่ ค.ศ. 1841 ได้กลับมาเป็นเพลงชาติของเยอรมนีอันเป็นเอกภาพอีกครั้ง  นายกรัฐมนตรีเยอรมนีตะวันออก โลทาร์ เดอ เม็ซซีแอร์ ได้เสนอให้เพิ่มบทร้องของเบชเชอร์รวมเข้าไปในเพลงชาติของเยอรมนีด้วย แต่ข้อเสนอนี้ได้รับการปฏิเสธจากนายกรัฐมนตรีเยอรมนีตะวันตก เฮ็ลมูท โคล
ในช่วงสุดท้ายของการออกอากาศเมื่อวันที่ 2 ตุลาคม ค.ศ. 1990 สถานีวิทยุเบอร์ลินสากล (Radio Berlin International) ซึ่งเป็นสถานีวิทยุนานาชาติของเยอรมนีตะวันออก ได้ใช้เพลงนี้ในฉบับขับร้องเป็นสัญญาณการปิดสถานี
เนื้อร้อง

| ภาษาเยอรมัน | คำแปล |
| --- | --- |
1. Auferstanden aus Ruinen  Und der Zukunft zugewandt,  Lass uns dir zum Guten dienen,  Deutschland, einig Vaterland.  Alte Not gilt es zu zwingen,  Und wir zwingen sie vereint,  Denn es muss uns doch gelingen,  Dass die Sonne schön wie nie  Über Deutschland scheint,  Über Deutschland scheint.: 1. ฟื้นฟูขึ้นจากซากปรักหักพัง  และเผชิญหน้ากับอนาคต  เราจงมุ่งรับใช้อย่างดีที่สุด  เพื่อเยอรมนี ปิตุภูมิอันเป็นหนึ่งเดียว  ความทุกข์ตรมเก่าผ่านพ้นแล้ว  เราก้าวไปมั่นคงเพื่อรวมกันเป็นหนึ่ง  เพราะเราต้องเดินหน้าต่อไป  เพื่อดวงตะวันอันงามอย่างที่ไม่เคยมีมา  ส่องแสงจ้าเหนือเยอรมนี  ส่องแสงจ้าเหนือเยอรมนี 
2. Glück und Friede sei beschieden  Deutschland, unser'm Vaterland.  Alle Welt sehnt sich nach Frieden,  Reicht den Völkern eure Hand.  Wenn wir brüderlich uns einen,  Schlagen wir des Volkes Feind.  Lasst das Licht des Friedens scheinen,  Dass nie eine Mutter mehr  Ihren Sohn beweint,  Ihren Sohn beweint.: 2. ความสุขและสันติภาพจงบังเกิดมี  แก่เยอรมนี ปิตุภูมิของพวกเรา  ทั่วทั้งโลกจงมีสันติภาพยืนยาว  ส่งผ่านมือของท่านไปสู่ปวงชน  หากแม้นเรารวมกันมั่นฉันพี่น้อง  เราจักทำลายศัตรูประชาชนลงได้  จงให้แสงแห่งสันติภาพเฉิดฉาย  เพื่อผู้เป็นมารดาจะได้ปราศจากการ  ไว้อาลัยแก่บุตรของตนเอง  ไว้อาลัยแก่บุตรของตนเอง
3. Lasst uns pflügen, lasst uns bauen,  Lernt und schafft wie nie zuvor,  Und der eignen Kraft vertrauend,  Steigt ein frei Geschlecht empor.  Deutsche Jugend, bestes Streben  Uns'res Volks in dir vereint,  Wirst du Deutschlands neues Leben,  Und die Sonne schön wie nie  Über Deutschland scheint,  Über Deutschland scheint.: 3. เราจงหว่านไถ เราจงก่อร่าง  เรียนรู้และสรรค์สร้างอย่างที่ไม่เคยทำมา  และด้วยความเชื่อมันในกำลังของตน  ลูกหลานผู้เป็นเสรีชนจะเติบใหญ่  ยุวชนเยอรมัน ความพากเพียรแรงกล้า  ของประชาแห่งเรารวมอยู่ในตัวพวกเธอ  พวกเธอจะเป็นชีวิตใหม่ของเยอรมนี  และดวงตะวันอันงามอย่างที่ไม่เคยมีมา  ส่องแสงจ้าเหนือเยอรมนี  ส่องแสงจ้าเหนือเยอรมนี
ดูเพิ่ม

ดัสลีดแดร์ดอยท์เชิน
แหล่งข้อมูลอื่น

128 kbps MP3 of "Auferstanden aus Ruinen"
Text and melody (MIDI)
Sheetmusic in GIF format
Wikisource
แอ็นสท์ ไฮง์เคิล

| แอ็นสท์ ไฮง์เคิล   Ernst Heinkel |
| --- | --- |

เกิด: 24 มกราคม ค.ศ. 1888 กรุนบัค จักรวรรดิเยอรมัน
เสียชีวิต: 30 มกราคม ค.ศ. 1958(1958-01-30) (70 ปี) ชตุทท์การ์ท เยอรมนีตะวันตก
สัญชาติ: เยอรมัน
อาชีพ: วิศวกรการบิน, ผู้ประกอบการอากาศยาน
ดร.แอ็นสท์ ไฮง์เคิล (เยอรมัน: Ernst Heinkel) เป็นนักออกแบบเครื่องบิน วิศวกรการบินชาวเยอรมัน และมีตำแหน่งเป็นแวร์เวียร์ทชัฟทซ์ฟือเรอร์ในสมัยไรช์ที่สามและเป็นสมาชิกของพรรคนาซี เขายังเป็นเจ้าของโรงอากาศยานไฮง์เคิล (Heinkel-Flugzeugwerke) ซึ่งเป็นผู้ผลิตเครื่องบินไฮง์เคิล เฮ 178 อากาศยานติดเครื่องยนต์เจ็ตเครื่องแรกของโลก
ประวัติ

ไฮง์เคิลเกิดที่เมืองกรุนบัค ชานเมืองชตุทท์การ์ท จบการศึกษาจากสถาบันเทคนิคชตุทท์การ์ท และเริ่มสนใจในศาสตร์การบินเมื่อได้เห็นเรือเหาะเซ็พเพอลีน เมื่อมีอายุได้ 21 ปีเขาไปชมงานแอร์โชว์นานาชาติที่ฟรังค์ฟวร์ทอัมไมน์ และมีมองว่าการบินคือคมนาคมแห่งอนาคต ในปีนั้นเขาเริ่มลงมือสร้างเครื่องบินของตนเองด้วยการช่วยเหลือแนะนำของเฮนรี ฟาร์แมน (Henri Farman)
ไฮง์เคิลประสบอุบัติเหตุเครื่องบินตกจนได้รับบาดเจ็บหนักใน ค.ศ. 1911 ถึงกระนั้น เขายังคงเดินตามศาสตร์การบินต่อไป เขาเข้าทำงานที่บริษัทอากาศยานอัลบาทร็อส (Albatros Flugzeugwerke) และมีส่วนพัฒนาเครื่องบิน Albatros B.II จนสำเร็จ เครื่องบินนี้ถูกใช้งานในต้นสงครามโลกครั้งที่หนึ่ง ภายหลังลาออกจากอัลบาทร็อส เขาตั้งบริษัทของตนเองใน ค.ศ. 1921 ที่เมืองวาร์เนอมึนเดอ (Warnemünde) และเนื่องจากกองกำลังป้องกันประเทศเยอรมนีถูกจำกัดการมีเครื่องบินจากผลของสนธิสัญญาแวร์ซาย ทำให้ไฮง์เคิลจำเป็นมองหาลูกค้าต่างประเทศ เช่น สวีเดน ญี่ปุ่น
เมื่อฮิตเลอร์ก้าวขึ้นสู่อำนาจและฉีกสนธิสัญญาแวร์ซาย ทำให้ไฮง์เคิลกลายเป็นผู้มีส่วนสำคัญในการสร้างเสริมแสนยานุภาพทางอากาศของลุฟท์วัฟเฟอ เขาได้รับตำแหน่งแวร์เวียร์ทชัฟทซ์ฟือเรอร์ (ผู้นำฝ่ายเศรษฐกิจการสงคราม) จากรัฐบาลเยอรมัน รับผิดชอบด้านการฟื้นแสนยานุภาพของเยอรมนี
แอ็นสท์ เริห์ม

| แอ็นสท์ เริห์ม Ernst Röhm |
| --- | --- |
เริห์มในปี ค.ศ. 1933
เกิด: แอ็นสท์ ยูลีอุส กึนเทอร์ เริห์ม 28 พฤศจิกายน ค.ศ. 1887(1887-11-28) มิวนิก จักรวรรดิเยอรมัน
เสียชีวิต: 1 กรกฎาคม ค.ศ. 1934(1934-07-01) (46 ปี) เรือนจำชตาเดิลไฮม์ มิวนิก นาซีเยอรมนี
สัญชาติ: เยอรมัน
อาชีพ: ผู้บัญชาการหน่วยชตวร์มอัพไทลุง (เอ็สอา)
พรรคการเมือง: พรรคนาซี
บิดามารดา: ยูลีอุสและเอมิเลีย เริห์ม
ลายมือชื่อ

แอ็นสท์ ยูลีอุส กึนเทอร์ เริห์ม (เยอรมัน: Ernst Julius Günther Röhm) เป็นนายทหารเยอรมัน และสมาชิกผู้ร่วมก่อตั้งพรรคนาซี และเป็นผู้นำของชตวร์มอัพไทลุง (กองพันพายุ)
แอ็นสท์ เริห์ม เป็นนายทหารบกในกองทัพราชอาณาจักรบาวาเรีย และเคยผ่านสงครามโลกครั้งที่หนึ่ง เขาได้รับบาดเจ็บในหน้าที่สามครั้งจนได้รับกางเขนเหล็กชั้นที่หนึ่ง ต่อมาหลังสิ้นสุดสงครามโลกครั้งที่หนึ่ง เริห์มในชั้นยศร้อยเอกก็ยังคงปฏิบัติหน้าที่ในกองกำลังไรชส์แวร์ ซึ่งในปี 1919 เขาเข้าร่วมพรรคกรรมกรเยอรมัน (ซึ่งเป็นต้นกำเนิดพรรคนาซี) จนได้รู้จักกับสิบตรีอดอล์ฟ ฮิตเลอร์ ซึ่งเข้ามาสอดแนมพรรคกรรมกรเยอรมัน
ในช่วงแรก เริห์มกับฮิตเลอร์เป็นเพื่อนสนิทและพันธมิตรกัน เริห์มใช้เส้นสายทางทหารจัดตั้งกองกำลังกึ่งทหารที่ชื่อว่าชตวร์มอัพไทลุง (เอ็สอา) ต่อมาในปี 1923  เขามีส่วนร่วมในกบฏโรงเบียร์ ซึ่งจบลงบนความล้มเหลว ฮิตเลอร์ถูกพิพากษาว่ามีความผิดฐานกบฏต่อแผ่นดินและถูกส่งตัวเข้าเรือนจำ ทางด้านเริห์มได้รับการรอลงอาญา
ในปี 1924 ขณะที่ฮิตเลอร์ยังคงอยู่ในเรือนจำ เริห์มได้เป็นสมาชิกไรชส์ทาคสังกัดพรรคนาซีเป็นเวลาครึ่งปี ในช่วงนี้ เริห์มมีความคิดไม่ลงรอยกับฮิตเลอร์และลูเดินดอร์ฟ ในประเด็นเส้นทางอนาคตของพรรค เขาจึงลาออกจากทุกตำแหน่งในพรรค ต่อมาในปี 1928 เริห์มเดินทางไปเป็นผู้ทรงคุณวุฒิประจำกองทัพโบลิเวีย และได้รับยศพลโท
ในปี 1930 เริห์มได้รับการติดต่อจากฮิตเลอร์ ซึ่งเชิญเขากลับเยอรมนีเพื่อรับตำแหน่งเป็นเสนาธิการเอ็สอา ต่อมาในปี 1934 ฮิตเลอร์เห็นว่าเขาเป็นคู่แข่งที่มีศักยภาพและน่ากลัวจนหวาดระแวงว่าจะโค่มล้มอำนาจของตน จึงชิงกำจัดเขาในช่วงคืนแห่งมีดยาว โดยออกประกาศกล่าวหาว่าเริห์มรับเงินจากรัฐบาลฝรั่งเศสเพื่อโค่นล้มฮิตเลอร์
ฮิตเลอร์ลังเลในการลงนามให้ประหารชีวิตเริห์ม ท้ายที่สุดเขาตัดสินใจให้เริห์มฆ่าตัวตาย จึงส่งนายพลเอ็สเอ็สชื่อว่าไอค์เคอกับลิพแพร์ท ไปหาเริห์มที่ห้องขังและโยนปืนพกให้เริห์ม เริห์มกล่าวว่าถ้าจะฆ่าเขาก็ให้ฮิตเลอร์เป็นคนฆ่า และยืนถอดเสื้อเบ่งอกท้าทาย นายพลเอ็สเอ็สจึงยิงเริห์มตายในห้องขัง
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ แอ็นสท์ เริห์ม
วิกิคำคม มีคำคมที่กล่าวโดย หรือเกี่ยวกับ แอ็นสท์ เริห์ม
แอ็นสท์ รุสคา

| แอ็นสท์ รุสคา |
| --- | --- |
เกิด: แอ็นสท์ เอากุสท์ ฟรีดริช รุสคา 25 ธันวาคม ค.ศ. 1906(1906-12-25) ไฮเดิลแบร์ค, จักรวรรดิเยอรมัน
เสียชีวิต: 27 พฤษภาคม ค.ศ. 1988(1988-05-27) (81 ปี) เบอร์ลินตะวันตก, เยอรมนี
สัญชาติ: เยอรมัน
ศิษย์เก่า: มหาวิทยาลัยเทคนิคมิวนิก
มีชื่อเสียงจาก: ประดิษฐ์กล้องจุลทรรศน์อิเล็กตรอน
รางวัล: รางวัลแอลเบิร์ต แลสเกอร์สำหรับการวิจัยพื้นฐานทางการแพทย์ (ค.ศ. 1960) รางวัลและเหรียญดัดเดล (ค.ศ. 1975) รางวัลโรแบร์ท ค็อค (ค.ศ. 1986) รางวัลโนเบลสาขาฟิสิกส์ (ค.ศ. 1986)
อาชีพทางวิทยาศาสตร์
สาขา: ฟิสิกส์
สถาบันที่ทำงาน: สถาบันฟริทซ์ ฮาเบอร์ มหาวิทยาลัยเทคนิคเบอร์ลิน
อาจารย์ที่ปรึกษาในระดับปริญญาเอก: มัคส์ คน็อล
 
กล้องจุลทรรศน์อิเล็กตรอนที่สร้างโดยรุสคาในปี ค.ศ. 1933
แอ็นสท์ เอากุสท์ ฟรีดริช รุสคา (เยอรมัน: Ernst August Friedrich Ruska; 25 ธันวาคม ค.ศ. 1906 – 27 พฤษภาคม ค.ศ. 1988) เป็นนักฟิสิกส์ชาวเยอรมัน เกิดที่เมืองไฮเดิลแบร์ค และเรียนที่มหาวิทยาลัยเทคนิคมิวนิก หลังเข้าทำงานที่มหาวิทยาลัยเทคนิคแห่งเบอร์ลิน รุสคาได้ตั้งข้อสังเกตว่ากล้องจุลทรรศน์ที่ใช้อิเล็กตรอนจะให้รายละเอียดของภาพมากกว่าชนิดที่ใช้แสง เขาและมัคส์ คน็อล จึงได้ร่วมกันสร้างกล้องจุลทรรศน์อิเล็กตรอนขึ้น ต่อมารุสคาได้ร่วมงานกับบริษัทซีเมนส์ ซึ่งมีส่วนในการพัฒนากล้องจุลทรรศน์อิเล็กตรอนในเชิงพาณิชย์ ในปี ค.ศ. 1955 เขาดำรงตำแหน่งผู้อำนวยการฝ่ายจุลทรรศนศาสตร์ของสถาบันฟริทซ์ ฮาเบอร์ และเป็นศาสตราจารย์ที่มหาวิทยาลัยเทคนิคเบอร์ลิน รุสคาได้รับรางวัลแลสเกอร์ในปี ค.ศ. 1960 และในปี ค.ศ. 1986 เขาได้รับรางวัลโนเบลสาขาฟิสิกส์ร่วมกับแกร์ท บินนิช และไฮน์ริช โรเรอร์ รุสคาเสียชีวิตที่เบอร์ลินตะวันตกในอีก 2 ปีต่อมา
แอร์วีน วัลท์เนอร์

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  แอร์วีน วัลท์เนอร์
วันเกิด:  24 มกราคม พ.ศ. 2476
สถานที่เกิด:  เนือร์ทิงเงิน, ประเทศเยอรมนี
วันเสียชีวิต:  18 เมษายน พ.ศ. 2558 (82 ปี)
สถานที่เสียชีวิต:  เนือร์ทิงเงิน, ประเทศเยอรมนี
ตำแหน่ง:  กองหน้า
สโมสรเยาวชน
1943–1952:  เทเบ เนคคาร์เฮาเซิน
สโมสรอาชีพ*
| ปี |  ทีม |  ลงเล่น |  (ประตู) |
| 1952–1960 |  เฟาเอฟเบชตุทท์การ์ท |  214 |  (85) |
| 1960–1961 |  ซูริก |  26 |  (27) |
| 1961–1963 |  เรอัลสปาล |  18 |  (2) |
| 1963–1967 |  เฟาเอฟเบชตุทท์การ์ท |  63 |  (12) |
| 1967–???? |  เอฟเฟา 07 เอบิงเงิน |   |   |
ทีมชาติ
| 1954–1958 |  เยอรมนี |  13 |  (2) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
แอร์วีน วัลท์เนอร์ (เยอรมัน: Erwin Waldner; 24 มกราคม พ.ศ. 2476 – 18 เมษายน พ.ศ. 2558) เป็นนักฟุตบอลชาวเยอรมัน เขาเล่นให้กับสโมสรฟุตบอล 5 สโมสรในช่วงปี พ.ศ. 2495 – พ.ศ. 2510 รวมถึงเฟาเอฟเบชตุทท์การ์ท ในตำแหน่งกองหน้า
เกียรติประวัติ

เดเอ็ฟเบ-โพคาล: 1953–54 และ 1957–58
แหล่งข้อมูลอื่น

เว็บไซต์ทางการ (เยอรมัน)
Erwin Waldner at kicker.de (เยอรมัน)
โจรสลัดเอดิลไวส์

โจรสลัดเอดิลไวส์ (อังกฤษ: Edelweiss Pirates, เยอรมัน: Edelweißpiraten เอเดลไวสส์พีราเทน) เป็นกลุ่มเยาวชนหลวม ๆ ในนาซีเยอรมนี กลุ่มนี้เกิดขึ้นทางตะวันตกของเยอรมนีโดยแยกออกจากขบวนการเยาวชนเยอรมันช่วงปลายคริสต์ทศวรรษ 1930 เพื่อตอบสนองต่อการบีบบังคับให้อยู่ในกรอบอย่างเข้มงวดของยุวชนฮิตเลอร์ กลุ่มโจรสลัดเอดิลไวส์มีความคล้ายคลึงกับไลพ์ซิจมอยเทนในหลายด้าน คือ ทั้งสองกลุ่มประกอบด้วยคนวัยหนุ่มสาว ส่วนมากอายุระหว่าง 14 ถึง 17 ปี ซึ่งหลบเลี่ยงยุวชนฮิตเลอร์โดยการออกจากโรงเรียน (ซึ่งได้รับอนุญาตเมื่ออายุได้ 14 ปี) และยังหนุ่มพอที่จะเลี่ยงการเกณฑ์ทหาร ซึ่งบังคับแก่ผู้มีอายุ 17 ปีขึ้นไป
แฮร์มัน เฟเกอไลน์

| แฮร์มัน เฟเกอไลน์ |
| --- | --- |

ชื่อเล่น: "เฟลเกอไลน์"
เกิด: 30 ตุลาคม ค.ศ. 1906(1906-10-30) อันส์บัค ราชอาณาจักรบาวาเรีย จักรวรรดิเยอรมัน
เสียชีวิต: 28 เมษายน ค.ศ. 1945(1945-04-28) (38 ปี) เบอร์ลิน เสรีรัฐปรัสเซีย นาซีเยอรมนี
รับใช้:    เยอรมนี (ถึง ค.ศ. 1933)   ไรช์เยอรมัน (ตั้งแต่ ค.ศ. 1933) 
แผนก/สังกัด:  ไรชส์แวร์  วัฟเฟิน-เอ็สเอ็ส
ประจำการ: ค.ศ. 1925–1945
ชั้นยศ: นายกลุ่มตรี (Brigadeführer)
เลขประจำตัว: พรรคนาซี #1,200,158 SS #66,680
บังคับบัญชา:   SS Cavalry Brigade  SS Cavalry Division Florian Geyer 
การยุทธ์: สงครามโลกครั้งที่สอง
บำเหน็จ: กางเขนเหล็กกางเขนอัศวินประดับด้วยใบโอ๊กและดาบ
ความสัมพันธ์:   วัลเดอมาร์ เฟเกอไลน์ (น้องชาย)  เอฟา เบราน์ (น้องภรรยา)  เกรเทิล เบราน์ (ภรรยา) 
ฮันส์ อ็อทโท เกออร์ค แฮร์มัน เฟเกอไลน์ (เยอรมัน: Hans Otto Georg Hermann Fegelein) เป็นผู้บัญชาการระดับสูงของหน่วยวัฟเฟิน-เอ็สเอ็สแห่งนาซีเยอรมนี เขาเป็นหนึ่งในคณะผู้ติดตามของฮิตเลอร์และมีศักดิ์เป็นน้องเขยของเอฟา เบราน์ ภริยาของฮิตเลอร์
เดิมเขาเป็นทหารใน ไรชส์แวร์ ก่อนที่จะโอนย้ายมาสังกัดหน่วยเอ็สเอ็สใน ค.ศ. 1933 และกลายเป็นหัวหน้าหน่วยพลม้าของเอ็สเอ็ส ต่อมาใน ค.ศ. 1939 เฟเกอไลน์เป็นหนึ่งในผู้บัญชาการในการบุกครองโปแลนด์ โดยเป็นผู้บัญชาการกองพันเอ็สเอ็สในกรุงวอร์ซอ หลังจากนั้น ในเดือนพฤษภาคม ค.ศ. 1940 เขาก็เข้าร่วมยุทธการที่เบลเยียมและยุทธการที่ฝรั่งเศสในฐานะสมาชิกของหน่วย SS-Verfügungstruppe (ต่อมาถูกเปลี่ยนชื่อเป็น วัฟเฟิน-เอ็สเอ็ส) ทังนี้ในปี ค.ศ. 1941 หน่วยทหารในบัญชาของเขาได้ทำให้พลเรือนในเบลารุสซึ่งเป็นแนวรบด้านตะวันออกเสียชีวิตถึง 17,000 คน
เมื่อเขาได้รับบาดเจ็บจากการปฏิบัติหน้าที่ใน ค.ศ. 1943 เขาก็ได้รับคำสั่งจากไฮน์ริช ฮิมเลอร์ ให้ไปเป็นผู้แทนของเอ็สเอ็สประจำสำนักงานใหญ่ของฮิตเลอร์ เฟเกอไลน์เป็นหนึ่งในผู้รอดชีวิตจากแผนลอบสังการฮิตเลอร์เมื่อ 20 กรกฎาคม ค.ศ. 1944 เขาเป็นหนึ่งในเจ้าหน้าที่ที่ประจำอยู่ใน ฟือเรอร์บุงเคอร์ ในกรุงเบอร์ลินช่วงปลายสงคราม เมื่อเรื่องที่ฮิมเลอร์กำลังเจรจากับฝ่ายสัมพันธมิตรถูกบีบีซีแฉในวันที่ 28 เมษายน ค.ศ. 1945 เฟเกอไลน์ได้พยายามหลบหนีและถูกยิงเสียชีวิตในวันนั้น เป็นเวลาสองวันก่อนที่ฮิตเลอร์จะยิงตัวตาย
แฮร์มัน ทิลเคอ

| แฮร์มัน ทิลเคอ |
| --- | --- |

เกิด:  (1954-12-31) 31 ธันวาคม ค.ศ. 1954 (69 ปี) อ็อลเพอ, เยอรมนี
อาชีพ: วิศวกร, นักแข่ง, ผู้ออกแบบสนามแข่ง
แฮร์มัน ทิลเคอ (เยอรมัน: Hermann Tilke) เป็นวิศวกรชาวเยอรมันและนักแข่งรถ เขาได้ออกแบบสนามแข่งรถสูตรหนึ่งจำนวนมาก ก่อนที่จะมาเริ่มเป็นนักออกแบบสนามแข่ง ทิลเคอเป็นนักแข่งรถมืออาชีพมาก่อน จนกระทั่งเขาสำเร็จการศึกษาในหลักสูตรวิศวกรรมพลเรือนสาขาการขนส่งและการจัดการจราจรจาก FH Aachen เขาก็ออกมาตั้งบริษัทวิศวกรรมของตนเองใน ค.ศ. 1984 ทำทั้งงานสถาปัตยกรรม, วิศวกรรมพลเรือน, วิศวกรรมไฟฟ้าในสนามแข่งต่าง ๆ จนกระทั่งใน ค.ศ. 1995 เขาได้เป็นผู้ออกแบบสนามแข่งรถแห่งแรกในชีวิต คือสนามเอวันริงในออสเตรีย
แหล่งข้อมูลอื่น

http://emagazine.credit-suisse.com/app/article/index.cfm?fuseaction=OpenArticle&aoid=46257&coid=88&lang=EN เก็บถาวร 2007-09-27 ที่ เวย์แบ็กแมชชีน
http://www.grandprix.com/ns/ns19865.html
Work on the street circuit in Valencia เก็บถาวร 2008-02-13 ที่ เวย์แบ็กแมชชีน
โกเซา

| Gosau |
| --- | --- |
   ตราอาร์ม
ประเทศ: ออสเตรีย
รัฐ: โอแบร์เอิสเตอร์ไรช์
เขต: กมุนเดิน
พื้นที่
 • ทั้งหมด: 113.4 ตร.กม. (43.8 ตร.ไมล์)
ความสูง: 767 เมตร (2,516 ฟุต)
ประชากร (1 มกราคม 2014)
 • ทั้งหมด: 1,747 คน
 • ความหนาแน่น: 15 คน/ตร.กม. (40 คน/ตร.ไมล์)
เขตเวลา: UTC+1 (CET)
 • ฤดูร้อน  (เวลาออมแสง): UTC+2 (CEST)
รหัสไปรษณีย์: 4824
รหัสโทรศัพท์: 06136
ทะเบียนพาหนะ: GM
เว็บไซต์: www.gosau.ooe.gv.at
โกเซา (เยอรมัน: Gosau) เป็นเทศบาลและหมู่บ้านของเมืองกมุนเดิน ประเทศออสเตรีย ซึ่งตั้งอยู่ในแหล่งมรดกโลกซัลทซ์คัมเมอร์กูท
โคบวร์ค

| โคบวร์ค   |
| --- | --- |
เมือง
View over Coburg
   ตราอาร์ม
ที่ตั้งของโคบวร์ค 
ประเทศ: เยอรมนี
รัฐ: ไบเอิร์น
จังหวัด: Oberfranken  
อำเภอ: นครนอกอำเภอ
การปกครอง
 • นายกเทศมนตรี: Norbert Tessmer (SPD)
พื้นที่
 • ทั้งหมด: 48.30 ตร.กม. (18.65 ตร.ไมล์)
ความสูง: 292 เมตร (958 ฟุต)
ประชากร (2020-12-31)
 • ทั้งหมด: 40,842 คน
 • ความหนาแน่น: 850 คน/ตร.กม. (2,200 คน/ตร.ไมล์)
เขตเวลา: UTC+01:00 (CET)
 • ฤดูร้อน  (เวลาออมแสง): UTC+02:00 (CEST)
รหัสไปรษณีย์: 96450
รหัสโทรศัพท์: 09561
ทะเบียนพาหนะ: CO
เว็บไซต์: www.coburg.de
โคบวร์ค (เยอรมัน: Coburg) เป็นเมืองเล็ก ๆ ตั้งอยู่ริมแม่น้ำอิทซ์ ในรัฐบาวาเรีย ประเทศเยอรมนี ในปี ค.ศ. 2005 มีประชากร 42,015 คน ก่อนปี ค.ศ. 1918 เคยเป็นเมืองหลวงดัชชีของซัคเซิน-โคบวร์คและโกทา และดัชชีของซัคเซิน-โคบวร์คและซาลเฟ็ลท์
แฮร์มัน ฟ็อน อ็อพเพิลน์-โบรนีค็อฟสกี

| แฮร์มัน ฟ็อน อ็อพเพิลน์-โบรนีค็อฟสกี |
| --- | --- |

เกิด: 2 มกราคม ค.ศ. 1899(1899-01-02)
เสียชีวิต: 19 กันยายน ค.ศ. 1966(1966-09-19) (67 ปี)
รับใช้:  ไรช์เยอรมัน
แผนก/สังกัด: กองทัพ (แวร์มัคท์)
ชั้นยศ: เกเนอราลมายอร์
บังคับบัญชา: กองกำลังยานเกราะที่ 20 
การยุทธ์: สงครามโลกครั้งที่สอง
บำเหน็จ: กางเขนเหล็กกางเขนอัศวินประดับด้วยใบโอ๊กและดาบ
| สถิติเหรียญโอลิมปิก> กีฬาขี่ม้า |
| --- | --- | --- |
|  |  1936 เบอร์ลิน  | ทีมกีฬาขี่ม้า |
แฮร์มัน ฟ็อน อ็อพเพิลน์-โบรนีค็อฟสกี (เยอรมัน: Hermann von Oppeln-Bronikowski; 2 มกราคม ค.ศ. 1899 – 19 กันยายน ค.ศ. 1966) เป็นผู้ได้รับเหรียญทองในโอลิมปิกฤดูร้อน 1936 ประเภทกีฬาขี่ม้า และเป็นนายพลแห่งกองทัพเยอรมันในสงครามโลกครั้งที่สอง เขาเป็นผู้บังคับบัญชากองกำลังยานเกราะที่ 20 (แวร์มัคท์) และยังได้รับกางเขนเหล็กกางเขนอัศวินอีกด้วย
รางวัล

กางเขนเหล็ก ชั้นที่สอง (28 พฤษภาคม พ.ศ. 2461) และชั้นที่หนึ่ง (14 ตุลาคม พ.ศ. 2461)
เข็มกลังสู่กางเขนเหล็ก ชั้นที่สอง (25 กันยายน พ.ศ. 2482) และชั้นที่หนึ่ง (10 พฤศจิกายน พ.ศ. 2482)
กางเขนเยอรมนี ใน 7 สิงหาคม พ.ศ. 2486 ชั้นยศ โอเบิสท์ ในกองกำลังยานเกราะที่ 11
กางเขนเหล็กกางเขนอัศวินประดับด้วยใบโอ๊กและดาบ
ชั้นกางเขนเหล็กกางเขนอัศวิน ใน 1 มกราคม พ.ศ. 2486 ชั้นยศ โอเบิสท์ และผู้บังคับบัญชาการกองกำลังยานเกราะที่ 204
ใบโอ็ก ใน 28 กรกฎาคม พ.ศ. 2487 ชั้นยศ โอเบิสท์ และผู้บังคับบัญชาการกองกำลังยานเกราะที่ 22
ดาบ ใน 17 เมษายน พ.ศ. 2488 ชั้นยศ เกเนอราลมายอร์ และผู้บังคับบัญชาการกองกำลังยานเกราะที่ 20
แฮร์มัน มิงค็อฟสกี

| แฮร์มัน มิงค็อฟสกี |
| --- | --- |

เกิด: 22 มิถุนายน ค.ศ. 1864(1864-06-22) อาเลกโซตา,  จักรวรรดิรัสเซีย
เสียชีวิต: 12 มกราคม ค.ศ. 1909(1909-01-12) (44 ปี) เกิททิงเงิน, จักรวรรดิเยอรมัน
สัญชาติ: เยอรมัน
ศิษย์เก่า: มหาวิทยาลัยอัลเบร็ชท์แห่งเคอนิชส์แบร์ค
มีชื่อเสียงจาก: ปริภูมิ-เวลาแบบมินคอฟสกี แผนภาพมิงค็อฟสกี
อาชีพทางวิทยาศาสตร์
สาขา: คณิตศาสตร์
สถาบันที่ทำงาน: มหาวิทยาลัยเกิททิงเงิน สถาบันเทคโนโลยีแห่งสหพันธ์สวิส ซือริช
 
แฮร์มัน มิงค็อฟสกี (เยอรมัน: Hermann Minkowski) เป็นนักคณิตศาสตร์ชาวเยอรมัน เกิดที่หมู่บ้านอาเลกโซตา (Aleksota) ในจักรวรรดิรัสเซีย (ปัจจุบันคือเมืองเคานัส ประเทศลิทัวเนีย) ในครอบครัวชาวยิว ในปี ค.ศ. 1872 ครอบครัวของเขาก็ย้ายไปอยู่ที่เมืองเคอนิชส์แบร์ค มิงค็อฟสกีเรียนหนังสือและทำงานเป็นอาจารย์สอนตามสถาบันต่าง ๆ รวมถึงสถาบันเทคโนโลยีแห่งสหพันธ์สวิส ซือริช ที่อัลเบิร์ต ไอน์สไตน์ ศึกษาอยู่ จนถึง ค.ศ. 1902 เขาก็ย้ายไปที่เกิททิงเงินและทำงานใกล้ชิดกับดาวิท ฮิลเบิร์ท จนกระทั่งเสียชีวิตด้วยอาการไส้ติ่งอักเสบ ในปี ค.ศ. 1909
มิงค็อฟสกีมีผลงานทางคณิตศาสตร์มากมาย ที่สำคัญคือ ในปี ค.ศ. 1907 เขาได้สร้าง "ปริภูมิ-เวลาแบบมินคอฟสกี" (Minkowski space) ซึ่งเป็นแบบจำลองเรขาคณิตเพื่อใช้ศึกษาทฤษฎีสัมพัทธภาพพิเศษ แบบจำลองนี้มีส่วนช่วยให้ไอน์สไตน์ค้นพบทฤษฎีสัมพัทธภาพทั่วไปในอีก 8 ปีต่อมา
ชื่อของมิงค็อฟสกีได้รับการนำไปตั้งเป็นชื่อดาวเคราะห์น้อย (12493 Minkowski) และ M-matrix ในเวลาต่อมา
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ แฮร์มัน มิงค็อฟสกี
วิกิคำคม มีคำคมที่กล่าวโดย หรือเกี่ยวกับ แฮร์มัน มิงค็อฟสกี
โชนเกา

| โชนเกา  |
| --- | --- |
เมือง

   ตราอาร์ม
ที่ตั้งของโชนเกา ในอำเภอไวล์ไฮม์-โชนเกา  
โชนเกา แสดงแผนที่เยอรมนีโชนเกา แสดงแผนที่รัฐบาวาเรีย
พิกัด:  47°49′N 10°54′E﻿ / ﻿47.817°N 10.900°E﻿ / 47.817; 10.900
ประเทศ: เยอรมนี
รัฐ: ไบเอิร์น
จังหวัด: โอเบอร์ไบเอิร์น  
อำเภอ: ไวล์ไฮม์-โชนเกา
พื้นที่
 • ทั้งหมด: 21.35 ตร.กม. (8.24 ตร.ไมล์)
ความสูง: 726 เมตร (2,382 ฟุต)
ประชากร (2020-12-31)
 • ทั้งหมด: 12,350 คน
 • ความหนาแน่น: 580 คน/ตร.กม. (1,500 คน/ตร.ไมล์)
เขตเวลา: UTC+01:00 (CET)
 • ฤดูร้อน  (เวลาออมแสง): UTC+02:00 (CEST)
รหัสไปรษณีย์: 86956
รหัสโทรศัพท์: 08861
ทะเบียนพาหนะ: WM, SOG
เว็บไซต์: www.schongau.de
โชนเกา (เยอรมัน: Schongau) เป็นเมืองชนบทในรัฐบาวาเรีย ประเทศเยอรมนี เมืองนี้ตั้งอยู่บนแม่น้ำเล็ช ระหว่างเมืองลันทซ์แบร์คอัมเล็ชกับเมืองฟึสเซิน
โซฟี ช็อล

| โซฟี ช็อล |
| --- | --- |
เกิด: โซฟีอา มัคดาเลนา ช็อล 9 พฤษภาคม ค.ศ. 1921(1921-05-09) ฟอร์ชเทินแบร์ค เยอรมนี
เสียชีวิต: 22 กุมภาพันธ์ ค.ศ. 1943(1943-02-22) (21 ปี) เรือนจำชตาเดิลไฮม์ มิวนิก เยอรมนี
สุสาน: Perlacher Friedhof, Munich 48°05′50″N 11°35′58″E﻿ / ﻿48.097344°N 11.59949°E﻿ / 48.097344; 11.59949
สัญชาติ: เยอรมัน
ศิษย์เก่า: มหาวิทยาลัยลูทวิช-มัคซีมีลีอานแห่งมิวนิก
อาชีพ: นักศึกษา, สมาชิกของกลุ่มต่อต้าน
บิดามารดา: โรแบร์ท ช็อล   มัคดาเลนา มึลเลอร์
ญาติ: อิงเงอ ช็อล (น้องสาว)   ฮันส์ ช็อล (พี่ชาย)
โซฟีอา มัคดาเลนา ช็อล (เยอรมัน: Sophia Magdalena Scholl; 9 พฤษภาคม ค.ศ. 1921 – 22 กุมภาพันธ์ ค.ศ. 1943) เป็นนักศึกษาชาวเยอรมันและต่อต้านนาซีกิจกรรมทางการเมือง ทำงานให้กับขบวนการกุหลาบสีขาวที่มีความเคลื่อนไหวต่อต้านโดยไม่ใช้ความรุนแรงในนาซีเยอรมนี
เธอและฮันส์ ช็อล พี่ชายของเธอ ได้ถูกเกสตาโปจับกุมในข้อหากบฏหลังจากถูกพบว่าแจกใบปลิวการต่อต้านสงครามที่มหาวิทยาลัยมิวนิก หลังจากนั้นทั้งสองถูกนำตัวไปพิจารณาคดีที่ศาลประชาชนและถูกตัดสินให้ประหารชีวิตด้วยเครื่องประหารกิโยตีนเมื่อวันที่ 22 กุมภาพันธ์ ค.ศ. 1943 นับตั้งแต่ ค.ศ. 1970 ช็อลได้เป็นที่รู้จักอย่างกว้างขวางสำหรับการทำงานของเธอในการต่อต้านนาซี
แอ็นสท์ เทลมัน (ภาพยนตร์)

| แอ็นสท์ เทลมัน |
| --- | --- |
โปสเตอร์ภาคที่ 1 Ernst Thälmann - Sohn seiner Klasse  ใกล้สถานีรถไฟกลางไลพ์ซิช ในปี 1954
กำกับ: คูร์ท แมทซิช
เขียนบท: Willi Bredel Michael Tschesno-Hell
อำนวยการสร้าง: อดอล์ฟ ฟีเชอร์
นักแสดงนำ: กึนเทอร์ ซีม็อน
กำกับภาพ: คาร์ล พลินซ์เนอร์
ตัดต่อ: เลอนา นอยมันน์
ดนตรีประกอบ: วิลเฮล์ม นีฟ
บริษัทผู้สร้าง: Deutsche Film-Aktiengesellschaft 
ผู้จัดจำหน่าย: PROGRESS-Film Verleih
วันฉาย: ภาคที่ 1: 9 มีนาคม 1954 ภาคที่ 2: 7 ตุลาคม 1955
ความยาว: ภาคที่ 1: 127 นาที ภาคที่ 2: 140 นาที
ประเทศ: เยอรมนีตะวันออก
ภาษา: เยอรมัน
ทุนสร้าง: 10 ล้านมาร์คเยอรมนีตะวันออก
แอ็นสท์ เทลมัน (เยอรมัน: Ernst Thälmann) เป็นภาพยนตร์แนวชีวประวัติจากเยอรมนีตะวันออก ภาพยนตร์มีทั้งหมด 2 ภาค ภาพยนตร์เรื่องนี้เล่าชีวประวัติของแอ็นสท์ เทลมัน นักคอมมิวนิสต์ นักกิจกรรม และ เลขาธิการกลางพรรคคอมมิวนิสต์แห่งเยอรมนี ในช่วงยุคของสาธารณรัฐไวมาร์ ภาพยนตร์กำกับโดย คูร์ท แมทซิช (Kurt Maetzig) และนักแสดง กึนเทอร์ ซีม็อน (Günther Simon) นำแสดงบทนำ  ภาคที่ 1 Ernst Thälmann - Sohn seiner Klasse (ลูกของชนชั้น) เข้าฉายในปี 1954 ก่อนที่ภาคต่อจะเข้าฉายในปี 1955 ในชื่อ Ernst Thälmann - Führer seiner Klasse (ผู้นำชนชั้น)